Beste ekonomia berde bat aldarri - Elhuyar Aldizkaria\nHasiera » Gai nagusiak » Beste ekonomia berde bat aldarri\nArg. Dani Sánchez/CC BY-NC-ND\nUnai Pascual ekonomia ekologikoan aditua da. Haren esanean, ekonomia ekologikoa "zabalagoa" da ingurumen-ekonomia baino, eta diziplinartekoa da. Hala, ekonomia ekologikoan, ekonomialariez gain, ekologoak daude, antropologoak, soziologoak, osasun-adituak, ingeniariak...\n"Hain zuzen ere --dio Pascualek--, guk ulertzen dugu ekonomia azpisistema bat dela ekosistema globalaren barruan. Hau da, ekonomia ez da sistema bat, eta ingurumena beste bat; ez. Gu, eta guk sortutako sistemak, sistema askoz zabalago baten barruan gaude". Ingurumen-ekonomiarentzat, berriz, ekonomia eta ingurumena bi sistema dira, non ingurumena ekonomia-sistemara sartzen diren natura-baliabideekin identifikatzen den. Pascualen iritziz, "ikuspuntu guztiz antropozentrikoa da, baina, jakina, ekonomia antropozentrikoa da".\nPascualek azaldu duenez, ekonomia filosofiatik jaio zen, baina, azken hamarkadetan, matematikak, ingeniaritzak eta beste arlo zientifiko-teknologiko batzuek indar handia hartu dute. "Orain batzuek uste dute arau naturalak bezalakoak direla ekonomian dauden zenbait arau, hau da, halabeharrez betetzen direla, grabitatearen legea bezala. Ekonomia ekologikoarentzat, uste hori okerra da".\nIkuspuntu horretatik, hazkunde iraunkorra edo etengabea oximoron bat da, eta hori uste du Pascualek ere; horregatik, Nazio Batuen Erakundeak proposatzen duen ekonomia berdea ez da egiazko ekonomia berde bat, "azken finean, haien helburua hazten jarraitzea baita".\nUnai Pascual Ingurumen-ekonomian doktorea eta BC3 klima-aldaketa ikertzeko zentroko ikertzailea da. Arg. BC3\nGorka Bueno ingeniariak bat egiten du, hein handi batean, Unai Pascualen irakurketarekin: "Nik uste dut kritika bat egin behar dela. Azken batean, eta asko sinplifikatuta, NBEk planteatu duen irtenbidea da naturari prezioa jartzea. Baina hori ez da nahikoa. Eta ez da nahikoa sistema ekonomikoa ulertzeko erabiltzen duten eskema partziala delako". Hain justu, Unai Pascualek bezala, sistema ekonomikoa ekosistema globalaren parte dela uste du Gorka Buenok.\nBuenoren esanean, ekonomia ekologikoak kontuan hartzen ditu energiaren eta materialen fluxuak, baina prezioa jartzetik askoz harago doa. Ekonomia ekologikoak energia eta materiaren fluxuen analisi eta balantze espezifikoak eskatzen ditu. "Balio ekonomikoa ematearekin ez da ezer konpontzen, kontrakoa baizik. Adibidez, atmosferari balio bat ematen badiogu, eta, kutsadura dela medio, balioa galtzen badu, ekonomia ortodoxoaren irtenbidea da galera hori beste sektore baten hazkunde ekonomikoarekin orekatzea, sistemak funtzionatzen jarrai dezan. Baina guk badakigu horrela ez dela atmosferari egindako kaltea konpontzen; alegia, ez dago ordezkotasunik, ezin dituzu naturaren baliabide eta zerbitzu gehienak zuzenean giza kapitalekin ordezkatu".\nBenetako ekonomia berdea\nHala ere, Buenok onartzen du aurrerapauso bat dela NBEk aintzat hartzea baliabideen agortzea eta hondakinen arazoa. "Baina, lehen esan bezala, horri prezioa jartzea ez da irtenbidea". Harentzat, benetako ekonomia berdea da onartzea ekonomia sistema global baten barruan dagoela, eta sistema itxia dela.\nAlde horretatik, ikuspegi bera dute Pascualek eta Buenok. Azken honek ingeniaritzaren ikuspuntutik azaltzen du: "Ingeniaritzaren ikuspuntutik begiratzen badugu, Lurra sistema itxia da, eta benetako ekonomia berdea izateko, materiaren fluxua ixtea lortu beharko genuke. Hori da bide bakarra benetako iraunkortasuna lortzeko. Horrez gain, materia eraldatzeko behar dugun energiak iturri berriztagarrietatik etorri beharko luke, eta modu eraginkorrean ustiatu beharko genuke".\nGorka Bueno Telekomunikazio-ingeniaritzan doktorea eta EHUko irakaslea da. Arg. Ana Galarraga/Elhuyar Fundazioa\nHorren harira, Tim Jacksonen liburu bat aipatu du Buenok: Prosperity Without Growth: Economics for a Finite Planet . Liburu horretatik hainbat ideia nabarmendu ditu: "Haren arabera, giza jarduerari muga ekologikoak jarri behar zaizkio, eta, horretarako, lehenago muga horiek ezagutu behar ditugu. Horrez gain, onartu behar da mugatua den planeta batean bideraezina dela hazkunde jarraituan oinarritzen den sistema ekonomiko bat. Horren aurrean, kontsumismoaren gizarte-logika eraldatzea proposatzen du; gizarte-logika, gizarte balioak, ereduak aldatu behar ditugula aldarrikatzen du". NBEren ekonomia berdea baino urrunago doa, beraz.\nPascualek ere "bi ekonomia berde" bereizten ditu, bi eredu. NBErena da bata: "NBEren ekonomia berdea oso asmo onekoa da. 1987an, Brundtland Komisioak garapen jasangarria bultzatu zuen Nazio Batuen barruan. Ordutik 25 urte igaro dira, eta kontzeptu horrek esanahia galdu du, eragile bakoitzak bere erara definitzen baitu. Hala ere, Komisio hark atera zuen txostena (Report of the World Commission on Environment and Development: Our Common Future) mugarri bat izan zen, eta haren muinean ideia hau dago: hazkunde ekonomiko etengabea eta ingurumena babestea ez daude kontrajarrita".\nPascualen iritziz, ideia hori okerra da, eta "begi-bistakoa da hazkunde ekonomikoa, guk ulertu izan dugun eta oraindik ulertzen dugun bezala ulertuta, ez dela bateragarria ingurumenak dituen baliabide kritiko asko babestearekin". Horren froga garbitzat jotzen ditu bioaniztasunaren galera eta klima-aldaketa, besteak beste. "NBE jabetu da zer gertatzen ari den, eta, orduan, beste zerbait eskaini nahi du. Ekonomia berdea deitu dio, baina, funtsean, Brundtland Komisioaren filosofia berbera dauka".\nHorri "eredu ofiziala" deitu dio Pascualek. Haren esanean, hazkundea eta garapena nahastu egiten dira. Alabaina, ideia hori ez da zuzena, Pascualen ustez: "Egia da herrialde azpigaratuetan, Malawin adibidez, hazkunde ekonomikoa eta garapena paraleloan joan daitezkeela, hemen duela ehun urte gertatu zen bezala. Baina ebidentzia askok erakusten dute 1980ko hamarkadatik aurrera, herrialde garatuetan, korrelazio hori hautsi egin dela, eta dagoeneko ez doazela paraleloan: gaur egungo krisia gorabehera, barne-produktu gordinak (BPG) igotzen jarraitzen du; baina ongizatearekin erlazionatutako beste indize batzuk egonkortu eta, kasu batzuetan, jaitsi ere egin dira, adibidez, Estatu Batuetan, Kanadan..."\nGrafiko honek sistema ekonomikoa sistema globalaren barruan irudikatzen du.\nBuenok ere aipatu du BPGaren gaia: "Konturatzen zara balantze orokorra ez dela positiboa diruaz gain beste kapitalak ere kontuan hartzen badituzu. Eta, zentzu horretan, Tim Jackson, eta bereziki Herman Daly, duela urte pila bat hasi ziren BPGaren ordez beste adierazle ekonomiko batzuk proposatzen". ISEW indizea da Dalyren proposamena: Index of Sustainable and Economic Welfare . "Hori aintzat hartuta aztertzen badugu ekonomiaren bilakaera, orain dela 30 urtetik hona, BPGa gorantz doa, baina balantze orokorra behera doa", adierazi du Buenok.\nBeste adierazle bat aztarna ekologikoa da. Horri buruz, Buenok dio, azterketen arabera, gizateriaren aztarna ekologikoak duela 30 urte gainditu zuela planetaren bioahalmena. "Zergatik? Guztiz beteta dagoen planeta batean bizi garelako, hau da, planeta mugatua delako, eta ez da hondakin eta isuri gehiago hartzeko gai. Eta horren ondorioak nabaritzen ari gara dagoeneko, adibidez, klima-aldaketa".\nBuenoren iritziz, horren irtenbidea da, lehenik, kontuan hartzea egoera zein den, eta, gero, buelta ematea. "Baina ingurumen-ekonomia ez da heltzen horra; ez da nahikoa. Hori da gertatzen ari dena".\nTrantsizioa eta desazkundea\nNBEren 2011ko ekaineko bileran, ekonomia berdea izan zen Asha-Rose Migiro zuzendari nagusiordeak eman zuen hitzaldiaren gaia. Arg. Devra Berkowitz/UN Photo CC\nPascuali ere ez zaio nahikoa iruditzen ingurumenari balioa ematea. Are gehiago, arriskutsua ere iritzi dio baliabide naturalak merkatuan sartzeari: "Merkatua ez da neutroa, eta botere ekonomiko handiena dutenek ahalmena dute merkatuan eragiteko".\nHori guztia kontuan hartuta, sistema aldatzeko beharra dagoela aldarrikatzen dute askok. Alabaina, Pascualek ez du uste hori "egun batetik bestera" egin daitekeenik, eta trantsizio bat egotea proposatzen du, "ekonomiak erabiltzen dituen materiala eta energia murriztean oinarrituta". Beste era batera esanda, "desazkunde material"aren alde agertu da Pascual. Hala ere, Pascualek argi utzi nahi du desazkundea ez dela teoria bat; "ez dago desazkundearen teoriarik; ikur bat da, mugimendu bat".\nAzaldu duenez, hainbat pentsalarik eta ekonomialarik, "baita Nobel saria jaso duen ekonomialari batek ere [Joseph Stiglitz-ek]", BPGaren etengabeko hazkundea fetitxismo bat dela esan dute. "Eta benetan da droga bat bezala. BPGarekiko mendekotasuna daukagu, petrolioarekiko mendekotasuna dugun bezalaxe. Eta oso zaila da, mendekotasun bat duzunean, ereduz aldatzea egun batetik bestera. Horregatik, beharrezkoa iruditzen zait trantsizio bat egotea, eta nire ustea da oraintxe hasi behar dugula. Planteatu behar dugu zer eredu ekonomiko eta sozial behar dugun, lortu ahal izateko ekonomia-sistema bat ekosistema globalaren barruan modu orekatuan funtzionatuko duena. Horretarako bidean, desazkundea izan daiteke tresna bat".\nHorrez gain, galdera hau egin du Pascualek: "Nori egiten dio mesede BPGaren hazkundean eta baliabide naturalen narriaduran oinarritzen den eredu ekonomiko honek? Horri erantzutea komeni zaigu, sorgin-gurpil hori nola sortu den eta zergatik jarraitzen duen jakiteko. Hain zuzen, hori litzateke eredua aldatzeko lehen pausoa".\nAtzera bueltarik gabe\nBaliabide naturalak agortzea orain arteko sistemaren ondorioetako bat baino ez da. Irudian, urre- eta diamante-bilatzaileak, Sierra Leonan. Arg. Aitor Azpiroz/CC BY-NC-ND\nEdonola ere, Pascualek uste du oraingo krisia aukera ona dela egoera aldatzeko: "Finantza-krisiak eta ingurumen-krisiak bat egin dute, eta era askotara daude erlazionatuta. Horren adibide dira, besteak beste, elikagaiak. Elikagaiak izugarri garestitu dira, baina ez behar baino gutxiago ekoizten delako, baizik eta beste faktore batzuengatik, hala nola bioerregaien ekoizpena edo lurren jabe egitea ( land grabbing). Lehen lurra ez zen salerosten, baina orain merkatuan dago, eta korporazio handiak lurra erosten ari dira Afrikan, Asian... ikusten dutelako etorkizunerako gordailu onena dela, bai elikagaiak bai erregaiak sortzeko".\nBuenok ere atzera bueltarik gabeko unean gaudela iritzi dio, eta Europako administrazioak ere oso kezkatuta daudela nabarmendu du: "Kontua da nola azaldu hori jendeari. Baina, adibidez, iaz 2050erako ibilbide-orria atera zuen Europako Batzordeak, eta hor azaltzen diren gauza batzuk oso gogorrak dira. Esaterako, energiaren ibilbide-orrian (Energy Roadmap 2050), aurreikusten dute 2050ean energia-kontsumoa 2005-2006an baino % 41 txikiagoa izango dela. Hau da, onartzen ari dira Europan energia-kontsumoaren gailurra izan dugula jada, 2005-2006an; etorkizunean ez dugu inoiz orduan bezainbeste energia kontsumituko. Eta, helburu moduan, esaten dute CO 2 -isurketek 1990eko datuen % 80-95 artean egon behar dutela".\nBuenoren esanean, energia-kontsumoa hainbeste gutxitzea neurri handi batean eraginkortasuna hobetuta lor daiteke, eta, CO 2 a gutxitzeko, berriz, energia-iturri berriztagarriak erabil daitezke. Hala, Europako batzordearen ibilbide-orrian azaltzen denez, 2050ean kontsumitzen den energiaren % 75 berriztagarria izan daiteke, eta elektrizitate-kontsumoan are handiagoa izan daiteke ehuneko hori, % 95ekoa, hain zuzen.\nDena dela, Buenok zalantza egiten du datu horiek "helburua ote diren, edo aurreikuspena". Baina errealitatea da erregai fosilak agortzen ari direla. "Eta ez erregai fosilak bakarrik; hor daude metal arraroak ere. Material horien hornidura arriskuan dago, eta egoera larria da. Esaterako, har dezagun niobioa. Zertarako erabiltzen da niobioa? Bada, funtsezkoa da aerosorgailuen zirkuitu magnetikoak egiteko; orduan, berriztagarrien garapenerako ere beharrezkoak dira metal arraroak. Beraz, Europar Batasuna oso kezkatuta dago kontu honekin, eta neurri batzuk proposatu ditu". Neurri horien artean daude merkatua kontrolatzen saiatzea, ordezkoak bilatzea, bai eta birziklatzea ere; "hau da, materialen fluxua ixtea", azpimarratu du Buenok. "Nik uste dut hau izugarria dela. Europar Batasuna ohartu da egoera zein den, baina orain gizarteari azaldu behar zaio, eta hor dago koxka".\nAmaia Pérez Orozco, ekonomialari feminista\nAzken boladan, ekonomialari askok hitz egiten dute ekonomia berdeari buruz. Zuk, ordea, beste era batera ulertzen eta aztertzen duzu ekonomia.\nBai. Ikuspuntu feministetatik, lehenengo planteamendua da ekonomia ez dela mugatzen merkatu-prozesuetara eta diru-fluxuetara. Ekonomia prozesu zabalago bat da, beharrizanak asetzeko eta bizitzari eusteko baliabideak sortzeko prozesuak bere barnean hartzen dituena. Eta, bizitza esatean, bizidun guztiez ari gara, gizakioz eta gainerako bizidunez.\nHori onartzeak bi ondorio dakartza. Batetik, merkatuak ebaluatzeko, kontuan hartu behar da bizitzari eusteko prozesuak erraztu egiten dituzten edo, aitzitik, eragotzi egiten ote dituzten. Adibidez, merkatu kapitalistak ekonomia antolatzeko moduetako bat dira, eta modu hori egokia den edo ez esateko, bizitzari eusteko prozesuei nola erantzuten dien begiratu behar da.\nBeste ondorioa zera da, merkatuetatik kanpo, baliabideak sortzeko askoz esfera gehiago daudela. Horiek ez dute dirurik mugitzen, baina ezinbestekoa da haiek ere analisian sartzea.\nZein dira esfera horiek?\nDiru-truke egiten ez duten lanekin dute zerikusia, hau da, historikoki emakumezkoek egin dituzten lanekin. Are gehiago, emakumetsunaren eraikuntzari lotu izan dira. Hori aintzat hartuta, krisia lehendik zetorrela uste dugu guk. Finantzen eztandaren aurretik, biziari eusteko prozesuak jada krisian zeuden: ordurako krisi ekologikoa globala zen, eta, gainera, Hego hemisferioko herrialde askotan, bizitzari eusteko prozesuak kolokan zeuden, alde materialetik, emozionaletik zein sozialetik. Horren adierazle dira elikagai-krisia, edo migratzera behartuta egotea, edo hezkuntza-sistematik kanpo geratzea, edo osasun-sistematik kanpo...\nIparraldeko herrialdeetan, berriz, krisia zaintza-krisi bat da, batez ere. Hau da, bizitza sortzearekin lotutako alderdi hori guztia, tradizionalki etxeetan eta ordaindu gabeko lanen bidez egin dena, etenda geratu da, emakumezkoak lan-merkatura ateratzean gertatu diren aldaketengatik. Horri gehitzen badiogu bizitza gero eta ezegonkorragoa dela, eta lana, berriz, gero eta malguagoa, gero eta zailagoa da antolatzea. Horren erakusgarri dira lana eta familia-bizitza bateratzeko legea atera izana, edo mendekotasun-legea. Hain zuzen, lege horiek zaintzaren gainean dauden arrakalen adierazle baino ez dira, eta erakusten dute guk garbi dugun hori: kapitala metatzeko prozesua eta bizitzari eusteko prozesuak kontraesanean daudela, ez direla bateragarriak.\nArg. © Amaia Pérez Orozco\nAre gehiago: bizitzari eusteko prozesu guztiak ez dira ekonomikoki errentagarriak, eta, beraz, sistema kapitalistarentzat ez dira mesedegarriak. Adibidez, zahartzea langile-klasearen luxua da. Eta bizitza guztiak ere ez dira errentagarriak; horregatik, pertsona batzuk baztertuta geratzen dira, sistematik kanpo.\nHortaz, zure ustez, kontraesana dago kapitalaren eta bizitzaren artean.\nKontraesan sakona. Orduan, gizarte-taldea garen aldetik, erabaki behar dugu jarraituko dugun kapitala metatzen, edo lehentasuna emango diogun bizitzari eusteari. Sistema kapitalista definitzen duen oinarrizko ezaugarria horixe da: kapitala metatzeari ematen diola lehentasuna. Eta hori inoiz baino garbiago ikusi da finantzen eztanda gertatu denean. Ikusi besterik ez dago nola atera duten dirua baita harrien azpitik ere bankuei laguntzeko, urtetan esan bazaigu ere ez zegoela dirurik ezta oinarri-oinarrizko gauzetarako ere, hala nola txertoak jartzeko populazioaren zati handi bati.\nHorrenbestez, kontua ez da badagoen edo ez dagoen, baizik eta zeri ematen zaion lehentasuna. Gainera, orain ikusten ari garenez, sistemak iraun dezan egiten ari diren ahalegina gizartearen bizi-baldintzen kontura egiten ari dira. Eta horrek gauza bera erakusten du: kapitala metatzean oinarritzen den sistemak du lehentasuna, eta ez bizitzari eusten dioten prozesuek.\nZer gertatzen da, orduan, bizitzari eusteko prozesuekin?\nFeministok uste dugu bizitzak, jarraitu, jarraitzen duela, eta hori hala bada, etxeetan egiten den lan ezkutuari esker dela. Eta, hain justu, lan hori ikusezina izatea gako da sistemarentzat, bestela erori egingo bailitzateke. Horregatik, guretzat hori da eman beharreko lehen pausoa: etxe barruan eta ezkutuan dagoen hori guztia argitara ateratzea. Horrela, garbi geratuko da sistema bizitzaren aurkakoa dela. Gainera, ez da pertsonen bizitzara mugatzen. Horren adibide dira ingurumena suntsitzen duten industria-jarduerak; jarduera horiek, onura ekonomikoak sortzen badituzte, lehentasuna izango dute, ingurumenaren balioaren gainetik.\nHortaz, une hau aproposa da gertatzen ari dena ikusteko, hausnartzeko, eta aldaketara deitzeko. Izatez, aldaketak dagoeneko gertatzen ari dira, eta prozesu geldiezina da. Izan ere, eta horretan bat egiten dugu guztiz ekonomia ekologikoarekin, oraingo krisiak badu aurreko krisietatik bereizten duen ezaugarri bat: planetaren mugara iritsi garela. Ezin dugu gehiago ustiatu. Horregatik, bi galdera egiteko unean gaude. Lehenengo galdera da zer den ongi bizitzea. Eta bigarrena, nola nahi dugun kudeatu ongi bizitzeko behar diren baldintzak ezartzeko edo sortzeko ardura kolektiboa.\nEz dira galdera errazak.\nArg. Aitor Azpiroz/CC BY-NC-ND\nBehar bada, ez dira izango. Baina guk badakigu ez dugula merkatu kapitalistarik nahi, merkatu kapitalistek ez diotelako erantzuten ongi bizitzeari, baizik eta beren logikari. Orduan, ez baditugu merkatu kapitalistak nahi, zer nahi dugu: estatu klasikoa nahi dugu, ala kudeatzeko modu berriak nahi ditugu?\nOraingo egiturarekin, bizitzari eusteko ardura ez da kolektiboa, baizik eta pribatua, etxe barrukoa eta ezkutukoa. Guk, berriz, hau nahi dugu: ongi bizitzeko ardura demokratizatu eta kolektibizatu.\nHori da, nola? Hor dago koska. Lehenik, eztabaida hori irekitzeko beharraz jabetu behar dugu. Izan ere, ez dago irtenbide azkarrik, aurretik auziaren oinarria bera zalantzan jarri behar dugulako.\nOrain alderantzizkoa egiten ari gara: urgentziazko neurrien bila ari gara, eta horrek funtsezko eztabaida sortzea eragozten du. Baina konturatu behar dugu oraingo sistema perbertsoa dela erabat. Perbertsio etikoetako bat da giza bizitza beste guztiaren gainetik jartzen dugula, eta uste dugula dena, planeta osoa, dagoela haren zerbitzura. Eta ez dugu ikusten hori gabe ez dagoela bizitzarik, ezta giza bizitzarik ere.\nBeste perbertsio bat da norberak bere burua aski duela, inork ez duela beste inoren beharrik. Sinestarazi digute gizakia beregaina dela, eta ez gara ohartzen bizitza hauskorra dela, eta ingurukoekin dugun elkarrekintzari esker eusten diogula. Elkarrekintza hori onartu egin daiteke edo ezkutatu, orain egiten den bezala; eta izan daiteke simetrikoa edo asimetrikoa, hierarkikoa.\nAlegia, ez gara konturatzen naturaren menpeko eta elkarren menpeko garenik. Hortik hasi behar dugu, ohartzetik bizitza hauskorra dela, eta zaindu egin behar dela. Eta, hori jakinda, lehen esandako bi galderei erantzuteko eztabaida ireki behar dugu: zer den ongi bizitzea, eta nola kudeatuko dugun horretarako behar diren baldintzak sortzeko ardura kolektiboa.\nKontua da galdera horiei erantzuteko eztabaida demokratikoa ireki behar dela, eta orain dugun egituraren barruan hori ezinezkoa da. Hortaz, lehen-lehenik, gai horiek eztabaidatzeko espazioa sortu behar dugu, baina zertarako jakinda. Horretan ari gara oraintxe.\nUNAI FERNANDEZ DE BETOÑO 2012/06/29\nAsko gustatu zait erreportaje hau. Segi horrela!


Talka // denda / tienda / shop :: Sorkun - Duna\nSorkun Duna M072CD\n5,95 € CD Zenbat: Dunak kaktusa irentsi du\nHaizeak metatutako hareak osaturiko muinoa. Duna. Kashbad gelditu zenetik Sorkunek aurkezten digun bigarren lana. Film birtual baten soinu banda balitz bezala agertzen zaizkigu irudi musikatuak. Ispilu ezberdineko laberintoan errealitate paraleloak marrazturiko gidoia. Basamortua eta kostaldea. Mugikortasunaren aldarria irudi estatikoaren aurrean, horregatik mendien artean duna aukeratzen da, aurrean dugun paisajea alda daitekenaren seinale edo nahia. Ikerren programazioak eta Liberen teklatuak abiapuntutzat. Euskararen atzizkia bakarlari gisa, duna, daukana, dakiena.\nSorkunek zuzendari lana hartu du baita protagonista nagusiarena ere, eta bere burua zuzentzeko hartzen duen lehenengo planoa arriskutsua da: “Nahiz eta dantzan jarraitzen atsegin, nahiago dut biluztea”. ATMOSFERA, lehenengo kantutik, biluzik azaltzea erabaki du. Hemendik aurrera ez du tokirik utziko maskaren dantzarako. Atmosferan sufrea izekitzen eta ilegurizko gortinak. Igor Ruizen saxoak markatuko du soinu ezberdintasuna disko osoan zehar, Morphine taldea omenduz, Van der graaf Generator bandako Dave “Jaxon” Jacksonen impresionismoa gogora ekarriz.\nNON ZAUDE. Bigarren kapitulua edo kantua atsedenik gabe sartzen da, beltzera funditu gabe. Urte oso bat eman nuen biran Igor saxoa, Atxus bajularia eta Sorkunekin “In-komunikazioa” diskoa aurkezten. Hark “Mulholland Drive” pelikulari egiten zion keinu baina honek “Twin Peaks” saila dugu, David Lynchek “Dune” izeneko pelikula ere sinatu arren. “Ez didadu min gehiagorik egingo. Librea izan nahi dut. Orain.” Potemkin taldeko Tzutzik tentsionatuko du giroa bere muturreko ahotsarekin. HELDU NAZAZU. “Ezkutatuta bizi izan zara. Heldu nazazu, alboan nagoela”. 70. urtetako ekintza sekuentzia batean irudikatua. ARMIARMA. “Esaten saiatzen ari naiz, ukitzen saiatzen ari naiz”. Emozioak transmititzen, larritasun itogarria sortzen, zortzi minutuko teinkadura askatzeko RESCUE ME, Areta Franklinen errebisioarekin. Afrika taldeko Rafa Peredak programaturiko drum´n´bass nahasten da Unai Azkune eta Kashbadeko Gorka Sesmaren bossanova giroko kitarrekin. Oasia aurkitu edo eraiki dugu besoak zabalik eta bueltaka helize bat bilakatuta, hegal egiten. Basamortua dantza pista erraldoi bat dugu kostalderantz garamatzana. “Erreskata nazazu, har nazazu zure besoetan”. LURRA. Lurra hartzeko tenorea. Estraineko diskotik berreskuraturiko kantua Kandaren kitarra eta ahotsaren bidez soilik. Duna eraldatzen da mendi berdea bilakatuz, baina bizitzaren gogortasuna ikusirik arnasa izozten da. Mendia izozten da aurrean glaziar bat agertuz. 7x4. Ziklo logiko balitz bezala, bihotzeko soraiotasuna azaltzen zaigu. Musikaz dotore horniturik. “Munduari ohikatu. Minaren lekura banoala. Sufrimenduaren sabela naizela. Haizea ukitu, zure alaitasun bakarra”. AUTOLESIONATU. Mugak irudikatuz. Basamorturantz, Ry Cooder-en kitarra “Paris-Texas” bailitzan. Gero sofistikazioa eta minimalismoa eskutik. Min fisikoak anestesia al dezake barnekoa? Lurra, 7x4 kantuan hazieari deia, hemen ura “Baso bat ur hiri bustietan”. NOSFERATU. Sua falta zitzaigulako naturako funtsezko elementuak osatzeko. Home baterijoleak piztuko du. “Gau honetan beldurra galdu dut”. Erritmoak eta tenpoak zenbait leherketetara eramaten gaitu. Amaiera izan ziteken baina ez. Beste pieza bat dator. HATOR. Istorio honen hasierara jaurtikitzen gaituen deserrotzea, bukle amaitezin bat lortu nahiko balute bezala. Funky rock doinuen bidez aipatzen da euskal kantu tradizionala “Hator, hator mutil etxera”, desira bat deskribatzeko. “Nongoa naiz. Nondik nator. Inork esango al dit niri hator hator?”. Lole y Manuelek abesten zuten: “Eguzkiak, gazte eta indartsu, ilargia garaitu du”. Hemen, dunak kaktusa irentsi du.\t01 Atmosfera\n02 Non zaude???\n03 Heldu nazazu\nAnari eta Petti\nGure berriak jaso nahi badituzu, sartu sure e-mail:


Wikiloc | Andoain-Mandoegi-Urepel-Leitza Ibilbidea Olagain, País Vasco (España)- GPS track\n3.622 152 793\nIkusita 1002 aldiz, jaitsita 45 aldiz\nAndoaindik Leitzara doan ibilbidea Adarra aldera igoz, eta Mandoegira doan mendilerroa jarraituz. Bidean Mandoegi eta Urepel tontorrak igotzen ditugu. Ibilbideak bista zabalak ematen ditu, itsaso aldera, Aralar-Aizkorri aldera nahiz nafarroa-pirineo aldera. Buelta kotxean egiten dugu.\nNota: track-aren altueran arazoren bat izan dut (70-80m bajuago grabatu dut).\nRecorrido que va de Andoain a Leiza subiendo hacia Adarra, y siguiendo los montes que van hacia Mandoegi. En el camino subimos a las cimas de Mandoegi y Urepel. En el recorrido podemos disfrutas de amplias vistas tanto hacia el mar, como hacia Aralar-Aizkorri, asi como hacia navarra-pirineos. La vuelta la realizamos en coche, que previamente habíamos dejado en Leiza.\nNota: he tenido alguna dificultad con la altura del track (que se ha grabado 70-80m más bajo de la altura real).


Aita Mari aretoa, Zumaia | Antzerkia\nFormol laborategia konpainiaren 'Album' antzezlana ikusteko aukera izango da urtarrilaren 28an, 20:00etan, Aita Mari aretoan. Sarrerak urtarrilaren 21etik aurrera Zumaiako turismo bulegoan izango dira salgai, 6 euroan; 4 euroan gazte txartelarekin.\nAlbum Aita Mari aretoa\nZirkua eta txotxongiloak\nZirkua eta txotxongiloak erakusketa egongo da Alondegiko Oxford aretoan urtarrilaren 14tik 28ra. Ordutegia: egunero 18:00etatik 20:00etara; asteburuetan 12:30etik 14:00etara eta 18:00etatik 20:00etara.\nZirkua eta txotxongiloak Oxford aretoa (Alondegia)\nZirkua eta txotxongiloak erakusketa egongo da Alondegiko Oxford aretoan urtarrilaren 14tik 28ra.\nOrdutegia: egunero 18:00etatik 20:00etara; asteburuetan 12:30etik 14:00etara eta 18:00etatik 20:00etara.\nAita Mari aretoa (Zumaia) (7)\nTorreberri (Zumaia) (1)


ARTISTAREN GAZTETAKO PORTRETA. JOYCE JAMES. 9788479920487 Librería Nobel


Amnistiaren Aldeko eta Errepresioaren Aurkako Mugimenduaren oinarri ideologikoen laburpena eta zehaztapena | Amnistia Ta Askatasuna\nAmnistiaren Aldeko eta Errepresioaren Aurkako Mugimenduaren oinarri ideologikoen laburpena eta zehaztapena\nSoumis à la sam, 21/11/2020 - 12:00\nEuskal Herriak bere askapenaren aldeko borroka luzea eraman du, batasunaren, euskalduntzearen eta askapen nazional eta sozialaren helburuekin, amnistia osoa, independentzia eta sozialismoa helburu taktiko gisa hartuta. Gaur horiek berresten ditugu, horiek ez baitira lortu.\nHau da, gure ustez, Euskal Herria klaseen arteko borrokarako esparru autonomoa da. Euskal Herria zapaldutako eta esplotatutako nazioa da eta bere askapen nazional eta sozialaren alde borrokatzeko eskubidea duela ustean gaude. Hori guztia kontuan hartuta ez gara Estatu Sozialista "burbuila" bat izango, baizik eta harremanetan eta elkartasunean egongo gara Munduko indar proletarioekin eta askapen mugimendu sozialistekin.\nGure ustez, euskal iraultza aurrera eraman dezakeen subjektu iraultzaile bakarra euskal langileria bera da. Euskal Herriko, Espainiako eta Frantziako burgesiei eta indar erreformista eta sozialdemokratei ez zaizkie helburu horiek interesatzen, nahikoa baitute irabazi-tasarekin eta ongizatearekin.\nAmnistiaren kontzeptua ez dugu ulertzen soilik euskal preso politikoak Euskal Herriratzea eta deportatuak eta iheslariak itzultzea bezala, osotasun bat bezala baizik. Hau da, gainditu egin beharko dira hainbeste militante erail, torturatu, desagertu edo espetxeratzeko arrazoiak. Hau da, klase esplotazio eta zapalkuntza nazionala gainditzea, independentzia eta sozialismoa besterik ez dena.\nAskapenerako borroka nazionala eta sozialak zein ustekabeko mugetaraino areagotuko den krisi basatiak errepresio gehiago ekarriko dute, eta kasu askotan preso gehiago. Aldi berean badaude beren neurriko mundu bat lotsarik gabe nahi eta saltzen dutenak, pobrezia eta errepresioa mugarik gabe iritsiko direla jakinik.\nBeren izaera politikoari uko egiten ez dioten militanteak, etsaiaren espetxe-politikaren xantaia-aginduei men egiten ez dietenak, beste preso politiko batzuekin solidarioak direnak eta beste preso politiko batzuei kalte egin diezaieketen ekintzarik egiten ez dutenak politikoki defendatuko ditugula berresten dugu.


Telecomunicaciones | Elektronika eta Telekomunikazioak saila | CIFP Don Bosco LHII\nUR COLLABORATE ekitaldia\npor Elektronika eta Telekomunikazioak Don Bosco | Jun 20, 2022 | Sin categoría\nEkainaren 8an Universal Robots robot kolaboratzaile ekoizelak COLLABORATE ekitaldia antolazu zuen Miramonen. Elektronika eta Telekomunikazioen saila bertan izan zen eta enpresa ezberdinek robotika oinarritzat dituen aplikazioen proposamenak bertatik bertara aztertzeko aukera izan zuen.\nHala nola, soldadura, ikusmen artifiziala, adimen artifiziala, teknologia berriak, etab. uztartzen ziren aplikazioak ikusgai zeuden ekitaldian.\npor Elektronika eta Telekomunikazioak Don Bosco | May 27, 2022 | Sin categoría\nMaiatzaren 24an CIFP Don boscok ospatu zituen DB Sariak Lekuona aretoan.\nAurten ospatu behar ziren 10. DB Sariak baina urtearen bilakera ikusirik ezinezkoa izan da, horregatik DB Sariak 9.5 izeneko ekitaldi bat ospatu da Errenteriako Lekuona fabrikan.\nLekuona aretoan izan genituen agintari ezberdinak, Mugikortasun eta Lurralde Antolaketako Diputatua den Rafaela Romero Pozo eta Errenteriko Kultura azpisaileko Maite Gartzia. Ekitaldia publiko guztiarentzat irekia izan zen, nahiz eta gehienak CIFP Don Boscoko elektronika telekomunikazio ikasleak ziren.\nBeste gauzen artean proiektu hauek ikusi izan ziren:\n-Lerrojarraitzaileak; robot hauek sentsore desberdinak dituzte lurrean marraztutako marra bat jarraitzeko gai direlarik, zirkuitu bat lurrean marraztu (scalextric moduan) eta lasterketak antolatzen dira. Ikasleek hor ibiltzen dira bere robotak programatzen, abiadura eta fidagarritasunaren oreka bilatuaz, euren robotak zirkuitutik ez ateratzeko eta ahal den abiadura handienean eman diezaioten itzulia zirkuitoari.\n-Bicicargo proiektua: Soldadura eta Galdaragintzako erdi zikloko ikasleek prototipo hau diseñatu eta fabrikatu dute. Bizikleta moduko bat da aurrean orgatxo bat duena, mugikortasuna iraunkorraren filosofian oinarrituta dago.\n-Itsas Argi proiektua: Eguzki plakekin elikatuta dagoen itsasontzi bat da. Eguzkilore bat balitz bezala, bere panela eguzkiari zuzenean begira jartzeko gai da, hau delarik bere motorren energia iturria. Prototipo hau Goi mailako Mantenu Elektronikoko ikasleek egin dute, eta ekainaren bukaeran Galiziara joango dira erakustaldi batean parte hartzera.\nHydrogen to FP: Hidrogenoz elikatutako auto bat da, CIFP Don Boscoko Automozioko irakasleek azalpenak eman zituzten teknologia honi buruz. Parkinean egon zen autoa eta 3 soilaruan maketa bat jarri zuten hidrogenoaren teknologiaren nondik norakoak azaltzen zirelarik.\nLekuonako ekitaldi hau STEAM sarean oinarrituta dago, sarean saiatzen da arlo tekno zientifiko desberdinak zabaltzea bai DBHko ikasleen artean eta bai lanbide heziketako ikasleen artean.\nBukatzeko, Diegori omenaldi bat egin zitzaion. Bere gertuko pertsonak elkartu eta hitz, musika eta irudi bidez gogoratu zen. DB familian beti izango zaitugu gogoan Diego.\nRecientemente, 24 de mayo, se han celebrado los DB sariak 9.5 organizados por el dpto. de Electrónica y Telecomunicaciones del CIFP Don Bosco de Errenteria.\nEste 2022 debería haberse celebrado la X edición de los DB Sariak pero debido a la imposibilidad de celebrar los mismos, se ha optado por organizar esta versión DB Sariak 9.5 (modo exhibición) de proyectos de CIFP Don Bosco.\nEl lugar, Lekuona fabrika en Errenteria, con asistencia de la Diputada de movilidad y ordenación del territorio; Rafaela Romero Pozo, así como la concejal de Cultura del Ayuntamiento de Errenteria; Maite Gartzia. La asistencia era abierta al público y contó con una mayoría de alumnos del dpto. de electrónica y de telecomunicaciones.\nSe exhibieron estos proyectos entre otros:\n-Exhibición de robots siguelineas. Estos robots disponen de unos sensores que les permiten seguir las líneas marcadas en el suelo de un circuito a modo de scalextric. Los alumnos programan las diferentes variables y los hacen competir entre ellos.\n-Proyecto Bicicargo, este es un prototipo diseñado y realizado por parte de los alumnos de Grado Medio de Calderería y Soldadura del CIFP Don Bosco. Es una bicicleta con un carrito integrado que promueve la movilidad sostenible.\n-Proyecto Itsas Argi, un barco alimentado con placas solares, las cuales son orientadas hacia el sol por medio del sistema Arduino. Este prototipo fue realizado por los alumnos del ciclo superior de mantenimiento electrónico del CIFP Don Bosco.\n-Hydrogen to FP, un trabajo realizado por los alumnos del ciclo de automoción y que busca promover fuentes de energía alternativas al petróleo en la automoción. El coche de hidrógeno fue exhibido en el parking, así mismo, en la tercera planta se pudo examinar una maqueta del mismo.\nEste evento se inscribe dentro del programa STEAM, que busca el desarrollo de diferentes disciplinas tecnocientíficas entre los alumnos de Secundaria y FP.\nPor último, al final del evento se hizo un homenaje a Diego. Se acercaron sus personas más cercanas y se le recordó a través de palabras, imágenes y música. Toda la familia DB siempre te recordará Diego.\npor Elektronika eta Telekomunikazioak Don Bosco | May 6, 2022 | Sin categoría\nThis proyect, developed by students of second course of Electronics Maintenance, is a solar powered boat. It includes an autopilot programmed with arduino and the solar panel should automatically orient itself towards the sun during the whole journey in order to achieve maximum performance.\nMore information in Github.


H6A6091p.rakossy - makkzs - indafoto.hu\n\n\nKészült: 2019. okt. 11. 19:50


Antzietan babes ofizialeko 188 etxebizitza eraikitzeko plana aurkeztu dute - Irutxuloko Hitza : Irutxuloko Hitza\nUdal Gobernuaren proposamenak uholdeen aurkako neurriak ditu.\nAntzietan garraiobidea hobetu eta etxebizitzak eraiki nahi dituzte. (Argazkia: Ane Urrutikoetxea)\nTxomin Enean obrak egiteko planaren lehen fasearen zati bat aurkeztu gaur Hirigintzako zinegotzi Ricardo Burutaranek. Zinegotziak azaldu duenez, udalaren tokiko gobernu-batzarrak Antzietako Plan Bereziari hasierako onarpena emango dio ostiral honetan, eta Martuteneko espetxearen eta auzoaren artean kokatutako aldea hobetzeko lehen urratsa izango da. Burutaranek adierazi duenez, dokumentuaren hasierako onespena eginda, Urumearen ibaiertz osoa martxan egongo da eta, besteak beste, uholdeen aurrean eremu segurua izango da.\nZinegotziaren esanetan, gobernu-batzarrak agiria onartuko du eta jendaurrean jartzeko aldiaren ostean berriro onetsi beharko du, ondoren udalbatzaren onespena jasotzeko: “Urumearen ingurunea hobetzeko beste urrats bat da, eta iraganaren eta geroaren arteko mugarria egongo da legegintzaldi honen ostean, behar zuen eraldaketarako urrats handiak eman baitira”.\nAsko dira eremuan egingo dituzte hobekuntzak, eta besteak beste, 471 etxebizitza eraikiko dutzte; horietatik, 188 babes ofizialekoak izango dira eta tasaturik ez dela egongo adierazi du zinegotziak: “Udalarenak diren etxe guztiak alokairukoak izatea da gure helburua”. Horrela, Txomin-Eneako etxebizitzen ereduari jarraituta, iparraldeko etxebizitzek sei solairu, atikoa eta sotoa izango dituzte (babes ofizialeko etxebizitzek solairu bat gehiago izango dute); hegoaldekoek, berriz, 4 solairu eta atikoa izango dituzte inguruan dauden etxebizitzekin bat etor daitezen.\nEremu atseginak sortzen laguntzen duen diseinua landu dute Burutaranen esanetan, eta horretarako, errepidearen bi alboetan tertziarioko zazpi solairuko eraikin bana egitea aurreikusi dute (6 solairu gehi altuera bikoitzeko beheko solairu bat), hesi akustikoa osa dezaten, ibilgailuen zarata minimizatuz. Proiektu horretarako beira akustikoa erabiliko dute. Gainera, Antzieta pasealekuaren ondoko BOEko blokean, solairu bat gehiago duen horretan, halaber, aldapan zuhaitzak ipintzea aurreikusi dute, bidetik datozen zaratak arintzeko.\nHorrekin batera, eremu horretako bi aldeetan zuhaitzak dituzten barneko plazak egongo dira eraikinetan. Hegoaldeko blokeetan «L» formarekin proiektatu dira eraikita dagoen ingurunean txerta daitezen. Bestalde, errepidea 30 eremua izango da, eta bateriako aparkatzeko tokiak egongo dira eraikinen eta aparkalekuen inguruan; azken horien sarbidea, orobat, eraikinen kanpotik egingo da eta ez plazetatik.\nBidegorria, errepideak eta arrauna\nRicardo Burutaran Hirigintza zinegotziak aurkeztu du proiektua. (Argazkia: Ane Urrutikoetxea)\nBurutaranek azaldu duenez, 27 industrialderako errepideak bitan zatikatzen du Antzietako ingurunea. Bertan, bidegorria egitea proiektatu dute Txomin-Enea eta Martutene lotzeko; bi ibilbide izango ditu, bata zuzena, eta bestea luzeagoa bizikletaz egin nahi duten pertsonentzat pentsatuta: “Planoan ikusi daitekeen moduan, diseinuak gitarra itxura hartzen du; horrela, 27 Poligonora sarbidea hobetuko da eta Martutenetik doazenek ez dute Antzieta Pasealekuko biribilgunetik pasa beharko”.\nBurutaranek azaldu duenez, Ibaiaren aldean udal-ekipamenduko bi eremu eraikiko dituzte, biak arraun-jarduerari lotuta, eta ekipamendu pribatuko beste bi eremu gehiago ezartzea aurreikusi dute: “Alde hori berroneratzeak Txomin-Eneako ibai-parkeari jarraipena ematea ekarriko du, eta horren ondorioz, uholdeen aurreko neurriak sendotuko ditu”. Arraunari lotutako ekipamenduen eremuak lur arrasetik gora 3192 metro karratu izango ditu eta lur arrasetik behera 3596 metro karratu. Lursailak guztira 4925 metro karratu izango ditu.


GENSHIN-EK INPAKTUA GORDETZEN AL DU AUTOMATIKOKI? [2022KO GIDA] - JOLASA\nNagusia Jolasa Genshin-ek inpaktua gordetzen al du automatikoki?\nNola gorde automatikoki Genshin Impact-en, eskuz gorde dezakezu eta Genshin Impact-ek gurutze-gordeak onartzen ditu? Hona hemen azken gida.\nNorkSamuel Stewart 2021eko uztailaren 28a\nHorretan konfiantza handia duelako arte jokoaren eredua, Genshin Impact-ek uneoro konektatuta egotea eta zerbitzariarekin konektatuta egotea eskatzen du jokoan ari zaren bitartean.\nJokoak istorioen bilaketa-kate bat dauka (Archon Quests), aurrera egin ahala hobetzen direnak, eta alboko bilaketa erakargarri askorekin batera (World Quests). Zoritxarrez, Archon Quest, Character Quest edo World Quest bat amaitzen duzunean, ezin izango duzu berriro jokatu.\nHau da jokalari askok Genshin Impact-en zure aurrerapena eskuz gordetzeko modurik ba ote dagoen galdetzen duten arrazoietako bat.\nEskuz gorde al dezakezu Genshin Impact-en?\nGenshin Impact-ek Cross-Save onartzen al du?\nHona hemen Genshin Impact-i buruz ulertu behar duzuna:\nBeste ezer baino gehiago, jokoak bere pankartako karaktere eta armen apustua egitea nahi du.\nSisteman jolasteko gaitasuna lehenago gordetzea kargatuz eta zortea berriro saiatuz, pankarta horietan nahi behar diren baliabideak betirako galdu gabe ez luke jokoaren dirua irabazteko eskema egokia izango.\nBeraz, galderari erantzuteko: Ez, ezin duzu eskuz gorde Genshin Impact-en.\nHori ez ezik, pankartak nahi dituen bitartean sistemarekin jokatzeko saiakerak errepresaliatu egingo ditu miHoYo zatia. Behin eta berriz erakutsi dute ez dutela beldurrik debekuaren mailua astintzeko.\nBaliteke Genshin Impact-en zure aurrerapena eskuz gordetzea ezingo duzun arren, plataforma ezberdinen artean ezin hobeto aldatzeko gai zara... gehienetan.\nMomentuz, Genshin Impact eskuragarri dago ordenagailuan, mugikorrean eta PlayStation-n.\nGurutze-jokoa plataforma horien artean inolako trabarik gabe funtzionatzen du. Zure jokalari anitzeko kooperatiba Hiruko alderdiak jokalari bat izan lezake ordenagailuan jolasten, beste bat mugikorrean eta hirugarrena PlayStation-en, eta ez litzateke inolako arazorik izango.\nHori esanda, gurutze-gorde apur bat traketsagoa da.\nOrdenagailuaren eta mugikorren artean primeran funtzionatzen duen arren, Sony-k beste plataformekin ondo ez jokatzeko ohiturari eusten dio, PlayStation-en ordenagailuan/ mugikorrean erabiltzen duzun kontu bera atzitzeko gaitasuna izugarri mugatuz.\nEz da hori egin ezin denik, baina zure ordenagailuko/mugikorreko kontua zure PlayStation-ekin lotzeko beharrezkoa izango litzateke jokoa aldez aurretik PlayStation-eko kontuan ez abiatzea. Hau besterik gabe intuitiboa da!\n2020ko irailean saiatu ginen gure kontua lotzen jokoa lehen aldiz kaleratu zenean eta 30 minutu ere ez ditugu jolasten eman konturatu aurretik honek nola funtzionatzen duen, baina gaur arte ezin dugu gure AR57 kontua PlayStation-ekin lotu.\nZorionez, Sonyk eta miHoYo-k hori konpontzeko modua aurkituko dute. Horizon Zero Dawn-en iragarpena Aloy eta bere Predator Bow PlayStation-en denborazko esklusibotasun adabaki oso batekin datoz jokora, arazo hau berriro ere jokalarien eztabaidaren lehen lerrora eraman da.\nArtikulu hau gurutze-gordeari buruzko berri gehiagorekin eguneratuko dugu iritsi bezain laster, baina oraingoz ez dago eguneratze ofizialik.\nGenshin Impact-ek pertsonaia eta arma ugari ditu, eta horiek guztiak banan-banan mailakatu behar dira.\nBaina hona hemen gauza: jokoak ez dizu baliabide nahikorik ematen horiek guztiak mailaz igotzeko; ez eztula eskudirua atera ezean, alegia.\nOso ondo legoke jokoa gorde, arma edo pertsonaia maila bat igo, probatu eta, ondoren, gustuko ez gintuzkeen aurreko gordetzea kargatuko bagenu. Baina, berriro ere, hori ez litzateke miHoYoren negozio eredurako mesedegarria izango.\nF2P joko gehienek bezala, Genshin Impact-ek zure kreditu-txartelean inpresio iraunkorra utzi nahi du eta lortu berri duzun arma edo pertsonaia berri distiratsu hori berritzeko baliabide nahikorik ez duzulako frustratuta sentiaraztea da probatzeko moduetako bat. ordaintzera bultzatzeko.\nLehen esan dugu eta berriro esango dugu: Genshin Impact doan gozatu daiteke, baina honek pazientzia pixka bat, plangintza ona eta aurreikuspen pixka bat behar ditu. Ondorio iraunkorrak izan ditzaketen akats batzuk nola saihestu ditzakezun jakiteko, gure gomendatzen dizugu Hasiberrientzako Gida joko honetarako.\nEta arazoak badituzu zein pertsonaia edo armarekin konprometitu erabakitzeko, begiratu gure osoa Karaktere Maila Zerrenda eta Arma Mailako Zerrenda .\nGuztia laburbiltzeko, ez dago Genshin Impact-en eskuz gordetzeko modurik: automatikoki gordetzea da edo ezer ez. Eta horrek eragina izango du jokoko baliabide mugatuak nola inbertitu ditzakezun.\nJokoari etekinik handiena ateratzeko, batez ere F2P jokalari gisa, jokoari buruzko ezagutza nahikoa izan behar duzu gero damutuko ez zaren erabaki informatuak hartzeko. Horregatik, maila zerrendak ez ezik, irakurtzea ere gomendatzen dugu Nola lortu pertsonaiak Genshin Impact-en .\nBanerrek nola funtzionatzen duten jakiteko informazio batzuk daude, balantza zure alde egiten lagunduko dizuna!\nNola lortu Starglitter Genshin Impact-en\nGenshin Impact F2P Primogems Gida


Bizkairezikla - Hondakinak - Plastikozko torlojuak\nHONDAKINA BILATU GARBIGUNEAK INFORECIKLARI BURUZ\nHondakinari buruz informa zaitez, zer egin eta non utzi\nZure udala edo posta-kodea sar ezazu\nHondakinen katalogoko plastikoak dira, ontzitzat jotzen ez direnak.\nPlastikozko objektu apurtuak (jostailuak, sukaldeko tresnak eta abar) ez dira bota behar ontzi arinen edukiontzira (edukiontzi horia). Berariazko bilketa guneak daude (aplikazioan begiratu daiteke non).\nArriskuak eta inpaktuak\nPlastikoak deskonposatzeko 100 eta 1.000 urte inguru behar dira.\nUrtero 8 milioi tona plastiko botatzen dira itsasora. Luze irauten duenez eta asko erabiltzen denez, geroz eta plastiko gehiago dago itsasoan.\nKudeaketa onarekin lortutako onurak\nPlastikozko objektu asko (jostailuak eta osagarriak, esaterako) berriro erabil daitezke eta beren bizitza erabilgarria luzatu daiteke; hala jokatuz gero, etxeetan hondakin gutxiago sortuko dira eta energia eta lehengai gutxiago kontsumituko dira produktu berriak egiteko.\nPlastikozko objektuak birziklatuz material berriak lortzen dira:\n- Birziklatutako plastikoen nahaskinetatik ateratzen den material nagusia zur plastikoa da. Material hau hiri altzariak egiteko erabiltzen da, beste material batzuen aldean abantailak dauzka eta: esaterako, askoz hobeto jasaten du kanpoko agenteen eragina (ura, eguzkiaren erradiazioa, beroa…) zur arruntak baino. Gehien egiten diren produktuetako batzuk eserlekuak, mutiloiak eta hesiak dira.\n- Birziklatutako plastikoaz ehun zuntza ere egiten da, gero jantziak, alfonbrak eta sokak egiteko erabiltzen dena, emaitza oso onekin.\n- Birziklatutako plastikoak eraikuntzan ere erabiltzen dira: HDPEzko adreiluak, hodiak, hesiak eta abar.\nPlastikoak birziklatzeak beste onura batzuk ere baditu:\n- Birziklatzen den materiala plastikoak egiteko erabiltzen bada, petrolio kontsumoa murrizten da, plastikoaren fabrikaziorako lehengaia da eta.\n- Plastikoa birziklatzeko prozesuetan ur gutxiago kontsumitzen da plastikoa lehengaiaz egiteko prozesuetan baino.\n- Petroliotik ekoizten diren plastikoei gehitu beharreko substantzia kimikoen kontsumoa murrizten da, birziklatutako materialak badauzka eta.\nBeste hondakin bat kontsultatu nahi baduzu jarri zaitez hemen\nWeb-orri hau erabiliz berezko cookien eta bitartekoen erabilpena gure zerbitzuak hobetzeko baimentzen ari zara. Hemen informazio gehiago eskura dezakezu.\nHondakina bilatu / Garbiguneak / Lege oharra / Cookies / Desarrollado por Aztes


Andoni Ugarte: "Jokatzearen sentsazioak berreskuratu gura ditut" - Oñati - Goiena.eus\nAndoni Ugarte: "Jokatzearen sentsazioak berreskuratu gura ditut"\nIker Oñate 2018-06-29 11:29\nReal Oviedo futbol taldeak eguaztenean iragarri du Andoni Ugarte 23 urteko oñatiarraren fitxaketa – bigarren taldean jokatuko du–. Hala, behinik behin, atzean utzia du Realean egindako kirol ibilbidea. Aukera aprobetxatuz, oraingoaz eta aurrera begirakoaz jardun du Ugartek.\nReal Oviedoko jokalari zara eguaztena ezkero.\nHala da. Realetik irtenda, jakin banekien estilo bereko egitasmo baten parte izan gura nuela. Azken finean, pasa berri dena denboraldi zaila izan da niretzako. Ez dut gura beste jokatu. Eta elite mailako taldean jarduteko aukerak murriztea dakar horrek. Hori bai, motibazioz heltzen diot datorrenari. Bigarren taldean jokatuko dut –Bigarren B mailan–, lehen taldera jauzi egiteko lanean –Bigarren Mailan dago–.\nHilabete eskas pasa da denboraldi berria Realetik kanpo egingo zenuela iragarri zenetik. Hilabete gogorra izan da?\nAukerak aztertzeko unea izan da. Finean, aukera asko genituen mahai gainean, askotarikoak. Euskal Herriko taldeak, Estatukoak eta atzerrikoak ziren –Ingalaterrakoak, adibidez–. Eta, tartean, Real Oviedoren eskaintza iritsi zen duela egun gutxi. Egia esan, nahiko azkarra izan da asturiarrekin izandako negoziaketa. Ikusi bainuen ezin nuela aukera pasatzen utzi. 23 urte baino gehiago duen jokalariak lehen taldeaz debutatuz gero, bertan geratu beharra du –ezin du bigarren taldera itzuli–. Eta talde askoren atzera egitea dakar horrek. Real Oviedok, baina, nahasketa egin gura zuen, taldea jokalari gazteekin eta 23 urte ingurukoekin –edo zaharragoekin– osatu. Eskertzekoa da hori.\nBigarren B mailara igo berria da Real Oviedo Vetusta. Zer espero daiteke?\nMaila berrira egokitzea dagokigu. Talde gaztea da. Eta jokalariak motibatuta egongo dira, seguru. Ilusioz. Garrantzitsua da hori. Bada, ea azkar egoki gaitezkeen; denboraldia hastearekin bat ikusiko dugu hori.\nDenboraldiari ekiteko gogoz zaude, beraz.\nBai. Aurten ez dut gura beste jokatu. Zelaian jarduteak dakartzan sentsazioak berreskuratu gura ditut. Denboraldi ona egin. Eta talde nagusian jokatzen saiatu. Gogor lan egin behar da horretarako. Eta egingo dut.\nReal Oviedok fitxatu du Andoni Ugarte oñatiarra\nXabier Urzelai 2018 eka 26 Oñati\nRealeko harrobiko jokalari Andoni Ugarte fitxatu du Real Oviedo Vetustak denboraldi baterako. Hala, Zubietatik Oviedorako bidea egingo du 23 urteko...


Martxan da Haziaraba, estimulazio artistiko goiztiarreko landa jaialdia – KULTUR SHAREA\nDenetara 35 emanaldi izango diren 1 eta 6 urte bitarteko umeentzat Arabako 9 herritan.\nAgurain, Amurrio, Aramaio, Legutio, Iruña Oka, Bastida, Laudio, Oion eta Abetxukoko kontzejuko herritarrek estimulazio artistiko goiztiarreko hiru esperientziatan parte hartzea du helburu Haziaraba jaialdiaren bigarren edizio honek. “Kulturaren eta artearen hazia Arabako txikienen artean zabaltzeko eta jaialdia sendotzeko”, nabarmendu dute antolatzaileek.\nTeatro Paraiso eta Teklak Komunikazio eta Audientzien Estudioa dira antolatzaileak; jaialdia Mind the gapInterreg Poctefa Europako proiektuaren parte da, eta Arabako Foru Aldundiaren babesa du.\nSustatzaileen ustez, “jaialdia aukera aparta da eskualde horretako ikusleekin harremanetan jartzeko eta parte hartuko duen udalerri bakoitzeko erakundeekin, bai eta, ahal den neurrian, Arabako kultura eskaintzari ekarpena egiteko ere”.\nIkusle guztientzako programazioa abenduaren 14an hasiko da, Amurrion, eta urtarrilaren 4an amaituko da. Hala, aurtengo jaialdian hiru esperientzia artistiko izango dira aipatutako herrietan:\nLorategian da aurrena, Teatro Paraiso konpainiaren ikuskizun eszenikoa da honakoa. 1 eta 4 urte bitarteko haurrentzat zuzenduta, antzerkia, bideoa, itzalak eta marrazkiak nahasten ditu, ikusleek esperientzia dibertigarri eta aktiboa bizi dezaten. “Emakume bat lorategian jarrita, ametsetan. Gizon bat etorri eta bidaia bat egitera gonbidatuko du, irudien munduan barrena. Bien artean, arbola artean dagoen oihala jasoko dute; oihala orrialde zuri bihurtuko da, irudiak sortzeko eta aldatzeko… jolas egiteko eta emozioak azaltzeko leku bihurtuko da”.\nGaztefilmfesten eta Kalakalaben eskutik bestalde, 3 eta 6 urte bitarteko haurrek Iluminar Animalarium film laburren saioaz gozatu ahal izango dute. Bertan, hainbat pertsonaia eta animaliekin batera, misterioen bidez, espazioetan zehar ibiliko dira ikus-entzuleak, egoera batetik bestera.\nJokuen eszenografia Teatro Paraíso konpainiak eta Gutxinaka-gutxinaka proiektuak 1 eta 4 urte bitarteko umeentzat sortutako jolas gunea da. “Abentura artistiko bat, non handiek eta txikiek kartoizko eszenografia txikietan murgiltzeko aukera izango duten, barnealdea arakatzeko, eraldatzeko eta familian bizitzeko espazio berriak sortzeko”.\n“Jokoen eszenografia hainbat materialez egindako instalazio artistikoa bizitzeko gonbidapena” dela azaldu dute antolatzaileek.\nAsier Iturralde irudigile eta diseinatzaile grafikoaren erakusketa ikusgai Donostian\n13. Huhezineman film laburrak aurkezteko epea zabalik da


Meditazioa adimena eta kontzientzia lantzeko erlaxazio teknika bat da. Barneko energia erabiltzeko, maitasuna, eskuzabaltasuna eta barkamena garatzeko ere balio du. Teknika mota ugari daude, eserita edo mugimenduan egin daiteke. Esaterako, otoitz egiten edo mantrak errepikatzen burutu daiteke.\nMeditazio terminoak praktiken espektro zabal bati egiten dio erreferentzia, erlaxaziotik hasi eta barne-energia edo bizi-indarra eraiki arte (Qا, ki, chi, pr«a», etab.) eta errukia, maitasuna, pazientzia, eskuzabaltasuna eta barkamena garatzeko diseinatutako teknikak barne hartzen dituena. Meditazio modu bereziki handinahi baten helburua kontzentrazioa ahaleginik gabeko puntu batean mantentzea da, hau da, bizitzako edozein jardueratan ongizate estatu bat bere jardulearentzat gaitzea helburu duen puntu batean. Edo Sadhana bezalako budismoan edo hinduismoan erabiltzeko, Samadhi, Kenshō, etab. izeneko argiztapen espiritualeko egoera batera iristeko; ekialdeko erlijio horietan, Moksha edo Nirvanaren azken helburura eramango lukeen bideetako bat izango litzateke.\nMeditazioak esanahi desberdinak hartzen ditu testuinguru desberdinetan; antzinatik erlijio eta sinesmen askoren osagai gisa praktikatu izan da, baina meditazioa ez da berez erlijio bat. Meditazioak adimena nolabait autorregulatzeko barne-ahalegina eskatzen du normalean.\n5 Efektuak eta onurak\nMendebaldeko kulturan meditazio hitza latinezko meditazio hitzetik dator, jatorriz ariketa intelektual mota bat adierazten zuena; kontenplazio hitza, berriz, erabilera erlijioso edo espiritualago baterako gordetzen zen. Bere erabilera historikoaz gain, meditazio hitza dhyana bezalako Asiako praktika espiritualetatik datozen kontzeptuen itzulpenean erabiltzen da. Horrela, meditazio hitzak definizio berri bat hartu zuen, kontenplazioaren antzekoa egiten duena.\nXIX. mendean, teertarrek «meditazio» hitza hartu zuten hinduismoaren, budismoaren eta ekialdeko beste erlijio batzuen barne biltze edo kontenplazio praktika desberdinei erreferentzia egiteko. Hala ere, nabarmendu behar da praktika mota hori ez dagoela Mendebaldeko historiatik kanpo, jarrera yogikoan dauden irudiak dituzten ontzi zelten aurkikuntzak erakusten dituzten bezala.\nMeditazioak ezaugarri hauetako batzuk izan ohi ditu:\nEgungo errealitateari buruzko kontzentrazio-egoera.\nEgoera esperimentatu bat, gogoa desegiten denean eta bere pentsamenduetatik libre dagoenean.\nArreta bere jarduera komunetik askatzen duen eta Jainkoarengan ardazten den kontzentrazioa (erlijio teisten berezkoa).\nGogamena pertzepzio-objektu bakar batean fokalizatzea, hala nola hitz baten edo hitzen segida baten arnasketa edo etengabeko errezitazioa (hitzen errezitazio konstante eta ritmatuaren adibidea yogan mantran errezitazioa da, «Oṃ» ahoskatzen dena).\nIdatzitako erreferentzia zaharrenen artean "Vedak" testu hinduetan agertzen dira. Bestela, K.a. VI. eta K.a. V. mendeen inguruan beste meditazio era batzuk garatu zituzten Txina taoistan eta India budistan. Asiako beste lurralde batzuetara hedatu zen budismoa Zetaren Bidearen norabideari jarraituz.\nVIII. mendetik-edo Dhikr praktika islamiarrak Jaungoikoaren 99 izenak errepikatzean zetzan, sufiek bere erara aplikatzen zutena, trantzea eta meditazio teknika propioak erabiliz.\nEfektuak eta onurakAldatu\nMeditatzea ez da beti erraza izaten, izan ere, ondo egiteko diziplina eta praktika eskatzen ditu. Beraz, esfortzua eskatzen du. Esfortzua eskatzen badu ere, osasunerako onurak izan ditzake. Laburbilduz, hauek dira meditazioaren onura batzuk:\nArreta eta kontzentrazio gaitasuna hobetzen du: autokontzientzia eta arreta lant zen ditu.\nMeditazioa eta yoga, hobeto ikasteko. (Hik Hasi, 2017)\nAzken aldaketa 25 apirila 2022(e)an, 17:19(e)tan\nOrriaren azken aldaketa: 25 apirila 2022, 17:19.


Zikloak - Dual 17_18 | LA SALLE BERROZPE ANDOAIN\nHasiera » Lanbide Heziketa » Berriak\nZikloak - Dual 17_18\nLSBko ikasle talde berria enpresan lanean\nDUAL formazioak ikas-ekinezko erregimenean , Lanbide Heziketari loturiko titulu bat lortzea suposatzen du, heziketa eta ikaste prozesu bidez, ikastetxean eta enpresan garatzen dena. Ikasleak enpresarekin prestakuntza eta irakaskuntza kontratua edo beka sinatzen du eta, denbora berean, La Salle Berrozperekin erlazio akademikoa mantentzen du.\nIkas-ekinezko formazio eredu honek ikasketa prozesuaren zati batzuk enpresara bideratzen ditu, horrela enpresa, ikasleen ikasketa prozesuaren ezinbesteko eragile bihurtuz. LSBn emandako formazioa eta enpresan lortutakoa lotzea ahalbidetzen duen eredua da gaitasun tekniko eta transbertsalak edo sozialak hobeto integratuaz.\nEkainean LSBko 33 gazte hasi dira, Lanbide Heziketa Ziklo guztietako ikasleak, beste hainbeste enpresetara 2018ko ekainera arte lanean egoteko. Iazko ikasturtean Dual formazioan parte hartu zuten 27 ikasletatik, 16ri kontratua berritu diete eta enpresan lanean jarraitzen dute.\nLangabetuak - TXIRBIL-HARROKETA BIDEZKO MEKANIZAZIOA...\nHHZZ- Eusko Lege Biltzarrera bisita\nLH- ALECOPekin lankidetza hitzarmena


Mintzalagun udan ere izango dugu! - - Karkara.eus\nMintzalagun udan ere izango dugu!\nOrioko Aek 2018-05-31 10:04\nMintzalagun egitasmoa euskaraz hitz egiteko sortu zen. Askotan, ikasleek ikasi bai, baina jariotasunez hitz egiteko arazoak izaten dituzte; hori dela eta, txikitatik euskaraz bizi izan direnekin elkartu eta praktikatzeko aukera ematen diegu.\nBadira, ikasturtean, Mintzalagun egitasmoan parte hartzen duten herritarrak, baina batzuek ez dute horretarako tarterik izaten. Horregatik, udan ere, aukera eskainiko dugu euskara praktikatzeko aukera izateko.


Irungo Jaiak – Irunero\nEtiketa: Irungo Jaiak\n2022(e)ko ekainak 24 No Responses\nSan Pedro eta San Martzial jaietako programaren barruan, Gazteguneko karpak gazteenentzako ekintzak proposatzen ditu. GazteARTEan espazioa Irungo Udaleko Gazteria arloak antolatzen du, Euskara arloarekin elkarlanean eta berriro ere Santiagoko frontoian kokatuko da. Hiru egunez jarduera eta kontzertu ugari antolatuko dira...\nAurtengo San Pedro eta San Martzial jaiei ostegunean (ekainak 23) emango zaie hasiera ofiziala, pregoia emanda. Aspace Gipuzkoaren eskutik izango da, 50. urteurrena duten honetan. Elkarteko ordezkariek, erabiltzaileen senideek zein Zuzendaritzako kideek, eging...\nEkaineko hilabetean sartzearekin batera Irungo jaiak ospatzeko atzera kontaketa hasten da. Bi urteko etenaren ostean, festak are gogo gehiagorekin espero dituzte irundarrek. Jaien itzulera ospatzeko Kultura arloak festa egunetarako ekintzen egitarau zabala pre...\nKultura arloan San Pedro eta San Martzialen omenezko jaietako programa osatzeko lanean ari dira, eta astelehen honetan Juncal Eizaguirre ordezkariak ekainaren 18an, 23an, 25ean eta 28an Urdanibia plazan izango diren kontzertuen berri eman du. Udal-ordezkariare...\nDatorren asteazkenean, ekainaren 30ean, San Martzial egunean, Udalbatzak 12:00etan egingo du, urtero bezala, baselizaren aurrean botoa betetzeko ekitaldia. Aditzera eman zen bezala, COVID 19agatik bertan behera utzi ziren 2021eko San Pedro eta San Martzial jai...


Maskota sorgindua - Editorial Bruño\nKikak eta Danik betidanik eduki nahi izan dute maskota bat. Horregatik, poz-pozik daude auzokoak ordu batzuez bere txakurtxoa zaintzen utzi dielako. Baina ordu gutxi horiek aski dira Kikak izugarrizko nahaspila dibertigarria sortzeko.\nCódigo Comercial 7212314


ARARTEKOAK GAUBEAKO UDALARI GOMENDATU DIO UDAL JARDUERAK EGITEN JARRAI DEZALA ABANDONATUTA DAGOEN ERAIKIN BATEN INGURUAN SEGURTASUNA ETA OSASUNGARRITASUNA BERMATZEKO - ARARTEKO\nARARTEKOAK GAUBEAKO UDALARI GOMENDATU DIO UDAL JARDUERAK EGITEN JARRAI DEZALA ABANDONATUTA DAGOEN ERAIKIN BATEN INGURUAN SEGURTASUNA ETA OSASUNGARRITASUNA BERMATZEKO\nKarankan bizi den pertsona batek azaldu zigun herri horretako eraikin bat kontserbazio-egoera txarrean zegoela. Eraikin hori aspaldiko udal biltegi bat da eta, duela zenbait hamarkada, abandonatuta dago. Dirudienez, eraikinaren teilatua uralitaz egina dago, eta material horrek amiantoa eduki dezakeenez gero, arriskutsua izan daiteke pertsonen osasunerako.\n2011n kexagileak arazo hori azaldu zuen idazki baten bidez, baina denbora luzea igaro den arren, inon ez dago jasota neurriak hartu direnik Gaubeako Udalak esku har dezan eta eraikin hori behar bezala iraunarazteko betebeharrak betearaz ditzan.\n2016ko otsailean, Arartekoak kexa bat bideratu zuen gai horren gainean, eta udalari ebazpen bat igorri eta eskatu zion zegokion administrazio-espedientea has zezala, pertsonei balizko kalterik ez eragiteko eta eraikin horren segurtasun eta osasungarritasun arazo guztiak konpontzeko.\nUrtebete geroago, kexagileak berriz jakinarazi zuen arazoa ez zela konpondu. Udalarekin harremanetan jarri ginen berriro, eta hark adierazi zigun biltegi hori enkante publikoan esleitu zela, baina ez zela eskriturak sinatzeko aukerarik izan, esleipendunarekin harremanetan jartzerik izan ez zutelako.\nGaubeako Udalak behin eta berriz dioenez, badaki zein egoeratan dagoen eraikina, baina ez du jarduterik izan, eraikinaren jabetzarekin eta administrazio batzarraren erregistro-titulartasunarekin zerikusia duten zertzelada batzuengatik.\nHirigintza arloko legeriaren arabera, udal administrazioak ezin uko eginezko ahalmena du eraikinak iraunarazi eta zaintzeko legez ezarrita dauden betebeharrak betearazteko eman diren aginduak bete daitezen bermatzeko.\nHorregatik, Arartekoak Gaubeako Udalari gomendatu dio administrazio-espedientea has dezala, beharrezko neurriak har daitezen, hala badagokio, pertsonei balizko kalterik ez eragiteko eta eraikin horren segurtasun eta osasungarritasun arazo guztiak konpontzeko.\nVitoria-Gasteiz, 2018ko martxoaren 13a


Se connecter à l'espace client d'Enargia, le fournisseur d'électricité renouvelable du Pays basque\nZure ENARGIA bezero guneari konektatu zaitez!\n2019 abuztua 09\nZure bezero gune segurtatua linean da orain. Gune horretan lehen konekzioa egiteko, zure PDL(Point De Livraison) zenbakia beharko duzu.\n1. konektatu hemen : https://client.enargia.eus\n2. « Créer un compte » laukian klik egin\n3. Idatziak diren argibideak segitu Enargiaren eskaintzari lotzeko erabili duzun ber helbide elektronikoa erabiliz\nBezero gunean, zure kontsumoaren segipena egiten ahalko duzu, faktura guziak eta zure bezero datuak aurkitzen ahalko dituzu. Horrezgain, hilero zure auto erreleboa igortzen ahalko diguzu horren bitartez. Horren bidez zeatzki fakturatzen ahalko zaitugu.\nArazoak baldin badituzu, ez duda gurekin harremanetan sartzea!


Zuzendaritza Garapen Programa - Gipuzkoako bazkundea\nZuzendaritza Garapen Programa\nData: 2019ko urriak 18tik 2020ko apirilak 4\nOrdutegia: Ostiralak 16.00etatik 20.00etara eta larunbatak 9.30etatik 13.30etara\nIraupena: 56 ordu\nZuzendari guztiek geroz eta zehatzago menperatu beharreko arloetariko bat PERTSONEN ETA TALDEEN ZUZENDARITZA da, jakin-min ezaguneko gaia da, bereziki kontutan hartzen bada Zuzendarien funtsezko eginkizunetariko bat beraien kargu jarritako gizaki taldea eraginkortasun handinarekin zuzentzea dela. Motibatua eta enpresaren proiektuarekin bat dagoen talde bat edukitzea lehiakortasunaren gakoa da. Kalitatea, produktibitatea edo errentagarritasuna bezalako aspektuak, zuzendaria bere taldea motibatzeko eta sartzeko duen ahalmenaren baitan daude.\nZalantzarik gabe, enpresa eredu berria, zuzendaritza eredu berri bat eskatzen du, gaur egungo garaiari eta enpresetan ezartzen hari den jarduteko era berriari egokituagoa.\nMandatua eta agintea bukatu da. Proposatutako helburuak lortzeko konbentzitzea, adostea beharrezkoa da eta ez hainbeste, laguntzailei irizpideak inposatzea. Modu egoki batean PERTSONAK ZUZENTZEKO, zuzendaritza habildade zehatzetan trebetasuna beharrrezkoa da, baita zuzendaritzaren ikuspegi orokor bat ere.\nInguru berriak eskatzen dituen gaitasunak lortzeko eta hobetzeko, zuzendari garapenaren ohizko prozesua berezko esperientziaren bidez, gutxiegia da. Berezko garapena gogotsu sustatzea beharrezkoa da, denbora igaro eta gero eraginkorrak izaten jarritu ahal izateko.\nAurkezten den egitarauaren bidez, ondorengo helburuak lortu nahi dira:\nEnpresarial eta zuzendaritza arloan egondako aldaketei buruz ikuspegi orokor bat eman, baita enpresaren zuzendaritza faktore nagusiei buruz ere, zuzendariek beraien lan taldea eraginkortasunez kudeatu, zuzendu eta animatu gai izan daitezen helburuarekin, pertsona multzo bat talde mentalitatearekin gidatzeko beharrezkoak diren zuzendaritza, motibazioa eta komunikazioa garatuz.\nPartaideen harteko hausnarketa, eta ideia eta esperientzien hartu-emana laguntzen duen ingurugiroa sortu.\nPertsona eta taldeen Zuzendaritzan trebatu. Pertsonen Zuzendaritzan teknika berrienetan entrenatu eta probatu.\n1º Saioa: PERTSONEN ZUZENDARITZA\n2019ko urriak 18 eta 19\nOstirala 16.00etatik 20.00tara eta larunbata 9.30etatik 13.30etara\nGaur egun pertsonen zuzendaritza.\nNola bideratu gure laguntzaileak helburuen lorpeneruntz.\nLaguntzaileak Nagusiari eskatzen diotena.\nZuzendaritzaren oinarrizko akatsak saihesteko.\nGaur egundo zuzendariaren profil berria.\nZuzendaritza faktore nagusiak.\nAriketa praktikoak: Hobekuntza konpromisoak.\n2º Saioa: BURUZAGITZA ENPRESAN\n2019ko azaroak 15 eta 16\nZuzendaritza eta buruzagitza.\nBotere eta buruzagitza.\nBuruzagiaren eginkizunak enpresan.\nBuruzagitza eta aldaketaren kudeaketa.\nBuruzagitzaren Akilesen orpazurda.\nNola irabazi eta galtzen da buruzagitza.\n3º Saioa: TALDE ERAGINKORREN ZUZENDARITZA\n2019ko abenduak 13 eta 14\nLan taldeko oinarrizko aspektuak.\nLan taldeko lanaren bizkarrezurra.\nLan talde bat nola osatu eta eratu.\nNola funtzionatu arazi lan taldea.\nPertsonal eta profesional Rolak.\nTaldean erabakiak hartu.\nTaldean funtzionamendu arauak.\nEtekin handiko taldeak.\nNola indartu lan talde baten eraginkortasuna.\nGatazkak nola ezagutu eta konpondu.\n4º Saioa: MOTIBAZIOA ETA AUTOMOTIBAZIOA\n2020ko urtarrilak 17 eta 18\nZuzendaritza eta motibazioa.\nMotibazioa eta dirua.\nLaguntzaileak nola motibatu.\n5º Saioa: PERTSONEN ARTEKO KOMUNIKAZIOA\n2020ko otsailak 14 eta 15\nPertsonen arteko komunikazioan oinarriak eta fundamentuak.\nKomunikazio eginkizunak eta moduak.\nHitzezkoa ez den komunikazioa.\nEraginkortasunez entzuten jakin.\nAgindu bat eman.\nLaguntzaile bati zuzendu.\nFeedback eman eta jaso.\nLaburpena eta azken ondorioak.\nHariketa praktikoak. Hobekuntza konpromisoak.\n6º Saioa: DENBORAREN KUDEAKETA\n2020ko martxoak 13 eta 14\n Denboraren funtsezkoak ezaugarriak.\nDenborari buruzko lege orokorrak.\nZuzendaritza kudeaketa eta denboraren kontrola.\nDenboraren azterketa, problematika eta zuzentzeko neurriak.\nKontrolpean denbora nola handitu.\nDenbora nola planifikatu eta programatu.\nPertsonal hobekuntza plana.\nAriketa praktikoak: Obekuntza konpromisoak.\n7ª Sesión: JENDE AURREAN HITZ EGIN ERAGINKORTASUNEZ\n2020ko apirilak 3 eta 4\nJende aurrean hitzegiteari beldurra galdu.\nJende aurrean hitzegitearen zutabeak.\nJende aurrean hitzegitearen bizkarrezurra.\nJende aurreko komunikazioaren oinarrizko alderdiak.\nOinarrizko ideia bat eduki.\nModu antolatuan adierazi. Guidoia.\nArrakastarekin jende aurrean hitzegiteko prozesua.\nHitzegiten ez den komunikazioa.\nPERTSONEN ZUZENDARITZAN ETA LAN TALDEEN BURUZAGITZAN aurkezten dugun prestakuntza programa, metodologia aktibo batean oinarritzen da funtsezko jarrera bezala eta parte-hartzaileen prestakuntza egoki baterako euskarri teoriko batzuetan. Programaren helburua jarreran aldaketa eta hobekuntza bat lortzea da eta horretarako, beharrezkoa da, ohitura egokien kontzientzia hartzea eta batez ere pertsonal ohitura txarrena.\nErabiliko den metodología funtsean praktikoa izango da. Oinarri teorikoak ariketa praktikoekin txandakatuko dira eta parte-hartzaileen mailarekin egokituak dauden kasuen azterketarekin.\nAriketa praktikoak eta aztertzen diren kasuen tratamendua erabakiko dira:\n2. Bost edo sei pertsonetako lan taldeetan\n3. Irakaslearenkin batera.\nPrograma osatzen duten moduluak ez dira beste moduluetatik aparte eta banandurik bideratuko. Sintesis ariketak sartuko dira, benetako prestakuntza ez den departamental zentzua galarazteko.\nGai bakoitzean parte-hartzaileei bereziki aukeratutako dokumentazioa emango zaie gaiaren prestakuntzan balioko zaiena.\nJuan Luis Urcola Telleria Jna.\nMerkatal Irakaslea. Zientzia Ekonomiko eta Enpresarialetan Lizentziatua. MBA eta Marketing Zuzendaritza Masterra. Kutxako Giza Baliabide eta Komunikazio oiha. Pertsonen Zuzendaritzan erlazionaturiko prestakuntza programetan aditua. URCOLA: FORMACIÓN Y CONSULTORÍA-n.\nNerea Urcola Martiarena And.\nPsicologian Lizentziatua. MBA Masterra Enpresa Institutoaren bidez. Deustoko Unibertsitateko Humanitate eta Empresa doktoretza programan nahikotasun ikertzailea. Antolakuntza Garapenean espezializatua.\nSINERGOS-eko Prestakuntza eta Garapen Zuzendaria izan da. Gaur egun Prestatzaile eta Aholkularia da URCOLA: FORMACIÓN Y CONSULTORÍA-n.\nPrograma guztia: 1.800 €\nModulu bakoitza: 275 €\nInskripzioa programa guztira edo aparteko moduluetara egin daiteke.\n(Programa hasiera baino lehen, 5 eta 2 egun bitartean egiten diren ezeztapenei, %30a atxikituko zaie eta eurreko egunean egiten direnei %100a).\nInskripzioak prezioaren zati bat bonifikatu daitezke Gipuzkoako Bazkundeak osatutako planari atxikituz.\nTelefonoa: 943 000284\n* Emandako datuak Gipuzkoako Merkataritza, Industria eta Itsasketa Bazkundearen fitxategi automatizatuan jasoko dira ikastaro honetan parte hartzeko eta baita zuentzako interesgarria izan daiteken merkatal informazioa bidaltzeko. Zuk aitzipen, zuzenketa, deuseztapen edo aurkaritza eskubideak gauzatu nahi badituzu, 15/99 LOaren arabera, geure bulegoetan egin dezakezu.\nKonbenzitze eta salmenta teknika aurreratuak\nLogistika eta nazioarteko garraioa\nNola lortu kolaboratzaileekin bilera eraginkorrak